Loituma - Вікіпэдыя

# Loituma

### Зьвесткі зь Вікіпэдыі — вольнай энцыкляпэдыі.

Постэр Loituma

Loituma — фінскі квартэт, які спалучае ў сваёй творчасьці фінскія вакальныя традыцыі з вытанчанымі гукамі кантэле (фінскай арфы).

## [рэдагаваць] Гісторыя

Нараджэньне гурту Loituma адбылося восеньню 1989 у якасьці сэптэту за назовам Jäykkä Leipä (Чэрствы хлеб), на аддзяленьні народнай музыкі акадэміі Сыбеліюса ў Хэльсынкі.

Першапачатковы склад уключаў Санну Куркі-Суонё (Sanna Kurki-Suonio) і Тэллу Паўласто (Tellu Paulasto), якія пазьней зьехалі ў Швэцыю, дзе далучыліся да гурту Hedningarna. Аніта Ляхтола зараз таксама прымае ўдзел ў гэтым гурце.

Пасьля выхаду першага альбому прадусар прапанаваў перайменаваць гурт так, каб у яго назове было ня больш за тры склады і не выкарыстоўваліся дыякрытычныя знакі.

Гурту вырашылі даць назву Loituma, по назьве возера ва ўсходняй частцы Фінляндыі, каля якога знаходзіцца лецішча бацькоў Хані-Мары Турунэн.

На сёньняшні дзень квартэт не грае, але яго ўдзельнікі працягваюць сваю музычную кар'еру паасобку.

## [рэдагаваць] Стыль

Loituma выконвае музыку народаў Фінляндыі: фінаў, карэлаў, лапароў.

Многія тэксты ўзятыя з карэла-фінскага эпасу «Калевала» і са збору фінскай народнай паэзіі «Кантэлетар». Таксама выкарыстоўваецца і больш позьняя народная творчасьць. Для выкананьня песень шырока ўжываецца шматгалосьсе.

## [рэдагаваць] Дасягненьні

У 1997 годзе гурт Loituma быў абраны гуртам году на Каўстыненскім фэсьце народнай музыкі.

## [рэдагаваць] Удзельнікі

- Сары Каўранэн (Sari Kauranen) — кантэле, сьпеў
- Аніта Ляхтола (Anita Lehtola-Tollin) — сьпеў, 5-струннае кантэле
- Ціма Вянянэн (Timo Väänänen) — кантэле, сьпеў
- Хані-Мары Турунэн (Hanni-Mari Autere) — сьпеў, скрыпка, 5-струннае кантэле, альт-рэкордэр, кантрабас, ляпляндзкія бубны

## [рэдагаваць] Дыскаграфія

- Loituma (1995)
- Things of Beauty (1998)
- In The Moonlight (1999)

## [рэдагаваць] Зьнешнія спасылкі

- Інфармацыйная старонка пра гурт
- Хатняя старонка Ціма Вянянэна
- Хані-Мары Аўтэрэ (Турунэн): інфармацыя (па-фінску) і фатаграфіі
- Інфармацыя пра гурт і песьню Ievan Polkka (па-італійску)

Атрымана з «http://be.wikipedia.org../../../l/o/i/Loituma.html»

Катэгорыя: Фінскія музычныя гурты

##### Views

- Артыкул
- Гутаркі
- Бягучая вэрсія

##### Пошук

##### На іншых мовах

- Česky
- Deutsch
- English
- Suomi
- Français
- Italiano
- 日本語
- 한국어
- Polski
- Русский
- Svenska